# 

# ΑΝΑΡΤΗΤΕΑ ΣΤΗ ΔΙΑΥΓΕΙΑ ΚΑΙ

# ΕΛΛΗΝΙΚΗ ΔΗΜΟΚΡΑΤΙΑ ΣΤΟ ΔΙΑΔΙΚΤΥΟ

**ΝΟΜΟΣ ΗΛΕΙΑΣ**

**ΔΗΜΟΣ ΗΛΙΔΑΣ**

**ΟΙΚΟΝΟΜΙΚΗ ΕΠΙΤΡΟΠΗ**

**Αριθμός Απόφασης 127/2011**

ΑΠΟΣΠΑΣΜΑ

Από το Πρακτικό 11/31-05-2011 της συνεδρίασης της Οικονομικής Επιτροπής του Δήμου Ήλιδας.

**ΘΕΜΑ: Έγκριση πρακτικού & κατακύρωση πλειοδοτικού διαγωνισμού εκμίσθωσης αγροτεμαχίου Τ.Κ. Σωστίου.**

Στην Αμαλιάδα, σήμερα 31-05-2011, ημέρα Τρίτη και ώρα 13:30 στο Δημοτικό Κατάστημα του Δήμου Ήλιδας, συνήλθε σε τακτική συνεδρίαση η Οικονομική Επιτροπή, ύστερα από τη με αριθμό 17415/11/27-05-2011 έγγραφη πρόσκληση του Προέδρου, που εκδόθηκε και επιδόθηκε νόμιμα στα μέλη της, σύμφωνα με το άρθρο 75 του Ν.3852/10.

Στη συνεδρίαση αυτή ήταν:

**ΠΑΡΟΝΤΕΣ ΑΠΟΝΤΕΣ**

1. Ζαχαρόπουλος Βασίλειος – Πρόεδρος 1. Παπαδάτος Πέτρος - Μέλος
2. Χριστόπουλος Ιωάννης – Αντιπρόεδρος 2. Μπιλίρης Νικόλαος – Μέλος
3. Δούλος Παντελής - Μέλος
4. Νικολόπουλος Χρήστος - Μέλος
5. Ντάνασης Χαράλαμπος – Μέλος
6. Προκόπης Πέτρος - Μέλος
7. Παναγιωτάρας Παναγιώτης - Μέλος

Αφού διαπιστώθηκε ότι υπάρχει νόμιμη απαρτία, δεδομένου ότι σε σύνολο εννέα (9) μελών βρέθηκαν παρόντα επτά (7) μέλη και απόντα δυο (2) μέλη, ο Πρόεδρος κ. Βασίλειος Ζαχαρόπουλος κήρυξε την έναρξη της συνεδρίασης. Τα πρακτικά τηρήθηκαν από το δημοτικό υπάλληλο κ. Ρούτση Χρήστο.

**. . . . . . . .**

Στη συνέχεια της συνεδρίασης ο Πρόεδρος εισηγούμενος το 5ο θέμα της προ ημερήσιας διάταξης ανέφερε τα εξής:

Έχει προκύψει ένα θέμα, το οποίο θεωρείται κατεπείγον και πρέπει να συζητηθεί κατά προτεραιότητα και αφορά την έγκριση του πρακτικού & τη κατακύρωση του πλειοδοτικού διαγωνισμού εκμίσθωσης αγροτεμαχίου Τ.Κ. Σωστίου που έγινε στις 30-5-2011. Η Οικονομική Επιτροπή ομόφωνα εγκρίνει τη συζήτηση του θέματος πριν την έναρξη της συζήτησης των θεμάτων της ημερήσιας διάταξης.

Στην συνέχεια θέτω υπόψη σας το πρακτικό του δημόσιου πλειοδοτικού διαγωνισμού που έγινε στις 30/05/2011 για την εκμίσθωση του αγροτεμαχίου, συμφώνα με τους όρους της με αριθμό 84/2011 απόφαση της Οικονομικής Επιτροπής.

Συμφώνα με το πρακτικό της επιτροπής διαγωνισμού μοναδικός πλειοδότης είναι ο κ. Αποστολόπουλος Χρήστος του Γεωργίου ο οποίος προσέφερε ποσό 100,00€ για κάθε στρέμμα για κάθε ένα έτος και κρίνεται η προσφορά η πλέον συμφέρουσα & οικονομική για το δήμο δεδομένου ότι με την 84/2011 απόφασή μας είχε καθοριστεί κατώτατο όριο το ποσό των 58,00€.

Στη συνέχεια ο Πρόεδρος κάλεσε τα μέλη να προχωρήσουν στην λήψη απόφασης.

Η οικονομική επιτροπή αφού έλαβε υπόψη της:

* το άρθρο 72 του Ν.3852/2010,
* το πρακτικό του δημόσιου πλειοδοτικού διαγωνισμού,
* τη διακήρυξης του διαγωνισμού που δημοσιεύθηκε στην εφημερίδα ΠΑΤΡΙΣ, στο διαδίκτυο κατά τις διατάξεις του Νόμου 3861/2010, στο πίνακα ανακοινώσεων του Δημοτικού Καταστήματος καθώς και στο κατάστημα της Τοπικής Κοινότητας Σωστίου
* την με αριθμό 84/2011 απόφασή της

Αποφασίζει Ομόφωνα

1. Εγκρίνει το πρακτικό του δημόσιου πλειοδοτικού διαγωνισμού για την εκμίσθωση του αγροτεμαχίου στη Τοπική Κοινότητα Σωστίου του Δήμου Ήλιδας.
2. Κατακυρώνει το διαγωνισμό στον κ. Αποστολόπουλο Χρήστο του Γεωργίου με προσφορά ποσού 100,00€ για κάθε στρέμμα για κάθε ένα έτος, η οποία κρίνεται η πλέον συμφέρουσα & οικονομική για το δήμο.

# Η απόφαση αυτή πήρε αύξοντα αριθμό 127/2011

**. . . . . . . .**

Μετά την εξάντληση των θεμάτων λύθηκε η σημερινή συνεδρίαση.

Κατόπιν συντάχθηκε το πρακτικό αυτό και υπογράφηκε όπως παρακάτω:

**Ο ΠΡΟΕΔΡΟΣ ΤΑ ΜΕΛΗ**

ΑΚΡΙΒΕΣ ΑΝΤΙΓΡΑΦΟ

Αμαλιάδα 07-06-2011

**Ο ΠΡΟΕΔΡΟΣ**

**Βασίλειος Ζαχαρόπουλος**